
                              NICOLAE ROBU            
R E F E R A T

privind repartizarea ap.41 din str. Miloia bl.B1 sc.A

Prin H.C.L.M.T. nr.116/24.03.2009 s-a aprobat lista de priorităţi A.N.L. pentru anul 2009, în vederea repartizării locuinţelor construite în Timişoara, str. Miloia realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.
Până în prezent au fost soluţionate cererile primelor 205 persoane înscrise pe lista de priorităţi.
Apartamentele 9 din Miloia bl.B1 sc.B şi 39 şi 41 din str. Miloia bl.B1 sc.A au devenit libere ca urmare a predării acestora de către foştii chiriaşi Nedescu Claudiu Aurelian prin cererea nr CT2014-2216/08.05.2014, Bacer Alexandru prin cererea CT2014-1033/05.03.2014 şi Iorgovan Dragoslav Dorian prin cererea nr. CT2014-1924/24.04.2014.
Astfel, la data de 05.06.2014 au fost invitate următoarele persoane înscrise pe lista de priorităţi A.N.L. aprobată prin H.C.L.M.T. nr.116/2009, respectiv, domnul Bărbulescu Sergiu Cosmin, înscris pe lista de priorităţi la poz.206, doamna Crişan Anca, înscrisă pe listă la poziţia 207 şi domnul Vasinca Daniel, înscris pe listă la poziţia 211. Precizăm că persoanele înscrise la poziţiile 208 şi 209 au depăşit vârsta de 36 de ani iar persoana înscrisă la poz.210 a fost înscrisă din eroare pe listă deoarece la data întocmirii listei de priorităţi nu îşi desfăşura activitatea în Timişoara. 
Dintre cei invitaţi s-a prezentat doar doamna Crişan Anca, care în prezenţa membrilor Comisiei sociale de analiză a dosarelor ANL a reconfirmat criteriile de acces la locuinţă şi astfel s-a întocmit un proces-verbal care face parte integrantă din prezentul referat. 
Având în vedere cele de mai sus şi opţiunea expimată propunem repartizarea apartamentului 41 din str. Miloia bl.B1 sc.A către doamna Crişan Anca.

